**Dyddiad cyhoeddi:** 11 Awst 2023

**Cais Rhyddid Gwybodaeth** 137/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**1. Pa fesurau lles sydd ar waith ar hyn o bryd ar gyfer y Marsialiaid Bysiau ym mhob gorsaf o Bontypridd i Dreherbert?
2. Pa fesurau pellach fydd yn cael eu rhoi ar waith ar gyfer misoedd y gaeaf?**

**YMATEB**

Cwestiwn 1

Mae cyfleusterau lles ar gael ym Mhontypridd, Treherbert, a bydd rhai yn y Porth pan fydd y gyfnewidfa’n agor yn nes ymlaen eleni. Mae gennym fan lles symudol hefyd.

Cwestiwn 2

Mae’r holl stiwardiaid bellach wedi cael eu tynnu o leoliadau ar wahân i Bontypridd a Threherbert. Fe’u trefnwyd dros dro mewn gorsafoedd eraill yn ystod wythnosau cyntaf cau’r rheilffordd er mwyn helpu’r cynllun i gael ei gyflwyno mor ddidrafferth â phosibl.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".